S-12/2018

Mál þetta, sem dómtekið var 7. febrúar 2018, er höfðað með ákæru, útgefinni af lögreglustjóranum á höfuðborgarsvæðinu 9. janúar 2018, á hendur J-kk-þgf K-kk-þgf J-kk-þgf, kt. 000000-0000, óstaðsettur í hús, með dvalarstað að Héðinsgötu 10, Reykjavík, fyrir eftirtalin brot framin fimmtudaginn 17. mars 2016 í versluninni Hagkaup, Skeifunni í Reykjavík:

1. Fyrir þjófnað, með því að hafa stolið fatnaði og snyrtivöru, samtals að fjárhæð kr. 14.449,-.

Telst þetta varða við 244. gr. almennra hegningarlaga nr. 19, 1940.

2. Fyrir líkamsárás, með því að hafa eftir afskipti starfsmanns 115 Security, sbr. ákærulið 1, [A], kt. 000000-0000, veist að [A] með því að slá hann eitt högg í andlitið með þeim afleiðingum að [A] hlaut maráverka og verk í vinstri kjálka og tognun í hálsi og brjósthrygg.

Telst þetta varða við 217. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Af hálfu Haga hf., kt. 000000-0000, Hagasamára 1, Kópavogi, er krafist skaðabóta úr hendi ákærða að fjárhæð kr. 14.449,- með vöxtum skv. 1. mgr. 8. gr. laga nr. 38, 2001 um vexti og verðtryggingu, frá 17. mars 2016 og þar til mánuður er liðinn frá birtingu kröfunnar, en síðan dráttarvaxta skv. 1. mgr. 6. gr., sbr. 9. gr. sömu laga, frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarrekiningi eða mati dómsins, að teknu tilliti til virðisaukaskatts af málflutningsþóknun.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1987. Samkvæmt framlögðu sakavottorði, dagsettu 9. janúar 2018, á hann að baki nokkurn sakaferil.

Með hliðsjón af sakarefni þessa máls og greiðrar játningar ákærða þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Skaðabótakröfur eru nægjanlegar rökstuddar og verða teknar til greina, ásamt vöxtum, sem í dómsorði greinir. Það athugast að ekki verður séð að ákærða hafi verið birt bótakrafan fyrr en við þingfestingu málsins og miðast upphaf dráttarvaxta við þann dag er liðnir eru 30 dagar frá þingfestingardegi. Bótakrefjandi hefur ekki sótt þing og verður því ekki dæmdur málskostnaður úr hendi ákærða.

Ákærði greiði málsvarnarþóknun skipaðs verjanda síns, E-kk-ef B-kk-ef R-kk-ef lögmanns, 105.400 krónur, að meðtöldum virðisaukaskatti.

Engan annan sakarkostnað leiddi af meðferð málsins.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf K-kk-nf J-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði Högum hf. 14.449 krónur í skaðabætur, ásamt vöxtum samkvæmt 8. gr. laga nr. 38/2001 frá 17. mars 2016 til 7. mars 2018, en með dráttarvöxtum samkvæmt 1. mgr. 6. gr. laganna frá þeim degi til greiðsludags.

Ákærði greiði málsvarnarþóknun skipaðs verjanda síns, E-kk-ef B-kk-ef R-kk-ef, 105.400 krónur.

L-kvk-nf R-kvk-nf S-kvk-nf